laion/Wikipedia-Exotic huggingface dataset:
דוד ברגר (ספורטאי)

דוד מרק ברגר (ג' בתמוז תש"ד, 24 ביוני 1944, ארצות הברית – כ"ז באלול תשל"ב, 6 בספטמבר 1972) היה מרים משקולות וחבר משלחת ישראל באולימפיאדת מינכן (1972), מקורבנות טבח הספורטאים באולימפיאדת מינכן שביצע ארגון הטרור "ספטמבר השחור". ברגר נולד למשפחה אמידה מהפרוור שייקר הייטס של העיר קליבלנד שבאוהיו שבארצות הברית שם גדל והתחנך. עוד מימי בית הספר הצטיין ביכולתו האתלטית. ב-1962, בזמן שלמד באוניברסיטת טוליין החל לפתח קריירה בהרמת משקולות. הוא ניצח בתחרות הרמת משקולות למשקל עד 67 קילוגרם של ה-NCAA. ב-1966 קיבל תואר ראשון בפסיכולוגיה באוניברסיטת טוליין. לאחר מכן למד באוניברסיטת קולומביה וקיבל תואר שני במנהל עסקים ודוקטורט במשפטים. בזמן לימודיו המשיך לעסוק בהרמת משקולות במשקל בינוני קל. בשנת 1965 השתתף במכביה השביעית בהרמת משקולות במשקל קל וזכה במדליית ארד. ב-1969 השתתף באליפות ארצות הברית הלאומית לצעירים בהרמת משקולות למשקל בינוני וזכה במדליית זהב. באותה שנה, השתתף במכביה השמינית, וקיבל מדליית זהב בהרמת משקולות במשקל בינוני. בשנת 1970 עלה לישראל, הצטרף לאגודת הספורט מכבי תל אביב וזכה באליפות ישראל בהרמת משקולות במשקל חצי-כבד. לאחר סיום שירותו הצבאי פתח משרד עורכי דין בתל אביב. הוא הצטרף למשלחת הישראלית לאולימפיאדת מינכן. ב-2 בספטמבר 1972 התחרה במשחקים, אך סיים ללא דירוג לאחר שנפסל בשלושת נסיונותיו בשלב הדחיקה. ברגר נחטף, ביחד עם עוד חברי המשלחת הישראלית, על ידי ארגון ספטמבר השחור בכפר האולימפי במינכן ב-5 בספטמבר 1972. המחבלים דרשו את שחרורם של מחבלים ואיימו כי אם דרישתם לא תיענה, יוציאו להורג את בני הערובה. ממשלת ישראל סירבה לדרישה, ואילו ממשלת גרמניה הסכימה לאפשר לחוטפים ולחטופים להגיע במטוס לקהיר. התוכנית הגרמנית הייתה כי במהלך המעבר למטוס בשדה התעופה ישתלטו כוחות הביטחון על החוטפים וישחררו את החטופים. ניסיון החילוץ נכשל כישלון צורב. ב-6 בספטמבר 1972 נרצח ברגר במה שנודע כטבח הספורטאים באולימפיאדת מינכן ובבדיקות שלאחר המוות נמצא כי נפטר כתוצאה משאיפת עשן. דוד השאיר אחריו זוג הורים, אח, אחות וארוסה. נשיא ארצות הברית, ריצ'רד ניקסון, שלח מטוס של חיל האוויר האמריקאי כדי להביא את גופתו של דוד לקבורה בעיר הולדתו בארצות הברית. בסרט מינכן, בבימויו של סטיבן ספילברג, המציג את סיפורם של סוכני "המוסד" הישראליים שחיסלו את המחבלים המעורבים בתכנון טבח הספורטאים באולימפיאדת מינכן, גילם את דמותו של ברגר השחקן הישראלי ליאור פרל. אנדרטת דוד ברגר ובה פסל לזכרו ולזכר הספורטאים שנרצחו בחזית מבנה הקהילה היהודית בפרבר ביצ'ווד שבקליבלנד טורניר שנתי על שמו להרמת משקולות בפארק רגו שברובע קווינס, ניו יורק דוד ברגר, באתר הוועד האולימפי הבין-לאומי דוד ברגר, באתר olympedia.org דף לזכר דוד ברגר, ב"לעד" – אתר לזכר האזרחים חללי פעולות האיבה אתר הנצחה לזכרו בביצ'ווד אוהיו (באנגלית) מידע על חייו ועל פועלו הספורטיבי של דוד ברגר (באנגלית) סרטון ב-youtube הסוקר את חייו של דוד ברגר ובו מדברים דורתי ובנג'מין ברגר, הוריו של דוד, מתוך סדרה על הנרצחים בטבח מינכן של נשיונל ג'יאוגרפיק (באנגלית) ריאיון עם בנג'מין ברגר, אביו של דוד, לרשת ESPN (באנגלית) דוד ברגר, באתר "Find a Grave" (באנגלית) דף השחקן באתר IMDb
בריטניה (דמות)

בריטניה (באנגלית: Britannia) היא דמות נשית המהווה האנשה של בריטניה הגדולה. בריטניה מתוארת כלוחמת האוחזת קלשון ומגן. כמו מקרים נוספים של האנשת מדינות בעולם המערבי, יוצגה המדינה על ידי דמות נשית הנראית כאלת החכמה או המלחמה ובעלת שם כשם הרומאי לשטח המדינה. במקרה של בריטניה השם נלקח מהפרובינקיה הרומית בריטניה אשר שכנה על רובו של האי הבריטי. השם הרומאי לפרובינקיה זו נלקח מהמונח "Pretannia" הנגזר משמם של הפרטנים - תושבי האיים על פי אמונתם של היוונים. בריטניה זכתה למעמד של אלה בדתם של הרומאים ובזמנים המודרניים היא הפכה להאנשה של בריטניה (הממלכה המאוחדת), והופיעה בין היתר על שטרי כסף של בנק אנגליה ובצדם האחורי של מטבעות בריטיים ישנים דוגמת הפני מימי המלכה ויקטוריה. מדיה וקבצים בנושא בריטניה בוויקישיתוף ערך זה הוא קצרמר בנושא הממלכה המאוחדת. אתם מוזמנים לתרום לוויקיפדיה ולהרחיב אותו.
מדרש רבה

מִדְרָשׁ רַבָּה (רבה בארמית פירושו גדול) הוא שם כולל לעשרה חיבורים של מדרשי אגדה שגובשו בתקופה שבין המאה ה-6 לבין המאה ה-12 והועלו על הכתב בזמנים שונים, ובסגנונות מגוונים - בעיקר בארץ ישראל. השם מתייחס לחיבורים המוסבים על חמשת חומשי תורה ועל חמש המגילות. בראשית רבה, ויקרא רבה ורוב המגילות, הם החיבורים המוקדמים ביותר, ונערכו במתכונתם הנוכחית במאה השישית בערך. שמות רבה, במדבר רבה, דברים רבה ואסתר רבה מתוארכים לתקופה מאוחרת יותר וחלקם נערכו במתכונתם הנוכחית אחרי שנת 1000 לספירה. הפורמט שהכניס את כל עשרת הספרים תחת הכותרת של "מדרש רבה" נוצר במאה השש עשרה, ונדפס לראשונה בוונציה בשנת ש"ה (1545). מדרשים אלו הם בדרך כלל רחבי ההיקף מבין החיבורים המדרשיים לחומשים ולמגילות, והדפסתם גרמה לדומיננטיות כמעט מוחלטת שלהם ב'שוק' ספרות האגדה הארץ-ישראלית; סדרת המדרשים הגדולה הנוספת, הנקראת מדרש תנחומא לתורה, נדפסו, נפוצו ונתפרשו פחות. רק במאתיים השנים האחרונות נדפסו קבצים מדרשיים אחרים - פסיקתאות ומדרשים קצרים אחרים. למדרש רבה נתחברו פירושים רבים, בהם פירוש "מתנות כהונה", "יפה תואר", "פירוש מהרז"ו", "עץ יוסף" ו"ענף יוסף", "תפארת ציון", "פירוש רד"ל" ואחרים. סקירה של הפירושים מובאת בספרו של יונה פרנקל על ספרות האגדה. מדרש הגדול מדרש הביאור בראשית רבה שמות רבה ויקרא רבה במדבר רבה דברים רבה אסתר רבה רות רבה קהלת רבה איכה רבה שיר השירים רבה חן מרקס, מתיה קם, מדרש רבה, באתר "תרבות•il" ענת רייזל, מבוא למדרשים ‏ שלם יהלום, ‏רבי משה הדרשן ואגדת פרובנס במשנת הרמב"ן, פעמים 94–95, חורף-אביב תשס"ג מהדורות של מדרש רבה מדרש רבה - מהדורת אינטרנט מעוצבת, באתר "דעת" מדרש רבה, טקסט דיגיטלי באתר ספריא מהדורת אינטרנט של מדרש רבה, באתר "צל הרים". מדרש רבה על התורה, דפוס ראשון, קושטא רע"ב, במאגר הספרים הסרוקים של הספרייה הלאומית מדרש רבה על חמש מגילות, דפוס ראשון, פיזרו רע"ט, במאגר הספרים הסרוקים של הספרייה הלאומית מדרש רבה, ויניציאה שכ"ו, 1566, באתר היברובוקס ‏בראשית רבה עם פירוש מתנות כהונה ופירוש מהרז"ו, וילנא תרט"ו, באתר גוגל ספרים יום טוב ליפמן צונץ, הדרשות בישראל, מוסד ביאליק 1974, עמ' 122–125. חננאל מאק, "זמנו, מקומו ותפוצתו של מדרש במדבר רבה", תעודה יא, תשנ"ו, עמ' 91–106. ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
איסקרה-סטאל ריבניצה

מועדון הכדורגל איסקרה-סטאל ריבניצה הוא מועדון כדורגל מולדבי מהעיר ריבניצה שבמזרח מולדובה, והיא חלק ממחוז טרנסניסטריה האוטונימי במזרח המדינה. המועדון הוקם בשנת 2005 כאיחוד בין קבוצת החובבים "סטאל" לבין קבוצת "איסקרה" שהתמודדה בליגה השנייה. בעונת 2005/06 זכתה הקבוצה במקום השני בליגה השנייה ועלתה לליגה הבכירה. בעונת 2008/09 סיימה הקבוצה במקום השלישי, הישג שבזכותו קיבלה כרטיס למוקדמות הליגה האירופית בעונה שלאחר מכן, שהיה להופעתה הראשונה באירופה. הקבוצה הפסידה בסיבוב המוקדמות לקבוצת צ'רנו מורה וארנה מבולגריה והודחה מהטורניר. בעונת 2010/11 הגיעה הקבוצה להישג השיא שלה בליגה כשסיימה במקום השני. בעונת 2010/11 זכתה בגביע המולדבי. בסוף עונת 2012/2013 הקבוצה ירדה מליגת העל המולדבית לליגה השנייה במולדובה. הקבוצה העפילה לראשונה למפעל אירופי כלשהו בעונת 2009/10, אז הוגרלה בסיבוב השני המוקדם של הליגה האירופית מול צ'רנו מורה ורנה מבולגריה. מולדובה סרגיי אלכסייב מולדובה ניקולאי יוסאן מולדובה ארתור יוניצה אתר האינטרנט הרשמי של איסקרה-סטאל ריבניצה (ברוסית) ערך זה הוא קצרמר בנושא מועדוני כדורגל ובנושא מולדובה. אתם מוזמנים לתרום לוויקיפדיה ולהרחיב אותו.
עידן רבי

עידן רבי (נולד בבאר שבע ב-1975) הוא סופר ועיתונאי ישראלי. גדל בבאר שבע, ושם, בגיל 19, הוציא לאור את ספרו הראשון: "שישים מיליגרם פרוזאק". מאמר על ספרו השלישי, "המסעדה", הופיע בעיתון הארץ, במדור גלריה. שישים מיליגרם פרוזאק, בהוצאת כנרת זמורה-ביתן דביר, 1995. אלוהים על הכרית, הוצאת ידיעות אחרונות, 1999. המסעדה, ספר אלקטרוני באתר של מנדלי מוכר ספרים ברשת, 2014. רשימת הפרסומים של עידן רבי, בקטלוג הספרייה הלאומית עידן רבי ב"במה חדשה" עידן רבי, ב"לקסיקון הספרות העברית החדשה" עידן רבי, ב"לקסיקון הקשרים לספרות ישראלית" אלי אליהו, סודות המשפחה והכתיבה על פי "המסעדה" מאת עידן רבי, באתר הארץ, 22 באפריל 2014 המסעדה עידן רבי, דף שער בספרייה הלאומית עידן רבי, בלקסיקון הספרות העברית החדשה על פי דברי המחבר באתר במה חדשה ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
פקטור VII

פקטור VII‏ (7) הוא אחד מהמרכיבים העיקריים והמרכזיים בתהליך הקרישה. זהו אנזים ממשפחת הסרין פרוטאזות. תפקידו העיקרי הוא להתחיל את תהליך הקרישה עצמו ביחד עם הגורם הרקמתי (tissue factor,‏ TF). הגורם הרקמתי נמצא בתוך כלי הדם, ואינו חשוף באופן נורמלי בזרם הדם. במקרה שכלי הדם נפגע, נחשף הגורם הרקמתי, ופקטור VII נצמד אליו והופך לפעיל – לפקטור VIIa (על ידי פעולתם של חלבוני פרוטאזה שונים כגון טרומבין, פקטור Xa, פקטור IXa, פקטור XIIa או הקומפלקס XII-TF עצמו). באופן כללי, לאחר הפיכתו לפעיל, יכול פקטור VIIa לקשור יון סידן – בקריסטלוגרפיה ניתן לראות שהקישור גורם ליציאת "אצבעות" מהמולקולה, שננעצות בממברנה הפוספוליפידית של הטסיות. הקומפלקס VII-TF מאקטב בעיקר את פקטור X ופקטור IX. לפקטור VII זמן מחצית החיים של 6 שעות. הפעילות של פקטור VII מעוכבת על ידי tissue factor pathway inhibitor‏ (TFPI), המשוחרר באופן כמעט מיידי לאחר התחלת תהליך הקרישה. פקטור VII תלוי בוויטמין K לצורך היווצרותו; מתן נוגדי קרישה כגון קומדין יפחיתו את פעילותו. מחסור בפקטור VII הוא נדיר ומועבר בתורשה רצסיבית; המחלה דמוית המופיליה, והטיפול בה הוא באמצעות מתן פקטור VII רקומביננטי (NovoSeven). תרופה זו בעלת שימוש במקרים של דימום בלתי ניתן לשליטה אצל חולי המופיליה (החסרים פקטור VIII או פקטור IX) או במקרים של שטפי דם בלתי ניתנים לשליטה, אולם כרוך בתופעות לוואי כגון פקקת ורידים עמוקים (deep vein thrombosis), תסחיף ריאתי או אוטם שריר הלב. מדיה וקבצים בנושא פקטור VII בוויקישיתוף GRCm38: Ensembl גרסה 89: ENSMUSG00000031443 - Ensembl, מאי 2017 "Human PubMed Reference:". "Mouse PubMed Reference:". ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פקטור X

פקטור X ‏(10), הידוע גם באפונים פקטור סטיוארט-פראוור (Stuart-Prower factor) או בשם תרומבוקינאז, הוא אנזים המשתתף בתהליך קרישת דם, השייך למשפחת סרין אנדופפטידאז. פקטור X מסונתז בכבד ותלוי בוויטמין K לצורך היווצרותו. זמן מחצית החיים שלו נעה בין 40–45 שעות. פקטור X הופך לפקטור הפעיל Xa על ידי פקטור IX (יחד עם קו-פקטור VIII) או על ידי פקטור VII (יחד עם הקו-פקטור tissue factor), ולכן הוא הפקטור הראשון במסלול הסופי המשותף (final common pathway) של חלבוני הקרישה. הפקטור הפעיל Xa הופך פרותרומבין לטרומבין יחד עם קו-פקטור V. אנטיטרומבין וכן protein Z inhibitor‏ (PZI) גורמים לאינהיביציה (עיכוב) של פקטור זה. מחסור בפקטור X הוא תופעה נדירה (בערך שני מקרים למיליון לידות), שהתופעות הקליניות המאפיינות אותה הן דימומים מהאף, דימום מפרקי וכן דימום במערכת העיכול. בנוסף לכך, יש מחלות מסוימות שבהן עשויות להיות רמות נמוכות של פקטור X, כגון עמילואידוזיס, וזאת כתוצאה מספיגה מוגברת שלו לתוך סיביות העמילואיד. בנוסף, מחסור בוויטמין K או טיפול בקומדין יביאו להיווצרות פקטור X שאינו פעיל. GRCm38: Ensembl גרסה 89: ENSMUSG00000031444 - Ensembl, מאי 2017 "Human PubMed Reference:". "Mouse PubMed Reference:". ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פקטור IX

פקטור IX ‏(9) הוא אנזים המהווה חלק מתהליך קרישת הדם, ושייך למשפחת סרין פרוטאזות של מערכת הקרישה. מחסור בפקטור זה יגרום להמופיליה מסוג B; עובדה זו התגלתה לאחר שסטפן כריסטמס, ילד חולה במחלת ההמופיליה, אובחן בשנת 1952 כסובל ממחסור בפקטור זה (ולכן פקטור זה מכונה גם "פקטור כריסטמס"). באופן כללי, פקטור IX אינו אקטיבי, וכדי להפוך לפקטור אקטיבי – כלומר לפקטור IXa – עליו לעבור אקטיבציה על ידי פקטור XIa, או פקטור VIIa. לאחר שהוא הופך לפקטור IXa, ובנוכחות של יוני סידן, פוספוליפידים ופקטור VIII, הוא עושה הידרוליזה לקשר ארגינין-איזולאוצין בפקטור X, והופך את פקטור X לאקטיבי (פקטור Xa). פקטור IX מיוצר בכבד כזימוגן בעל שרשרת אחת. זמן מחצית החיים שלו הוא בין 18–24 שעות. הוא תלוי בוויטמין K לצורך היווצרותו. אנטיטרומבין גורם לאינהיביציה (עיכוב) של פקטור זה. GRCh38: Ensembl גרסה 89: ENSG00000101981 - Ensembl, מאי 2017 GRCm38: Ensembl גרסה 89: ENSMUSG00000031138 - Ensembl, מאי 2017 "Human PubMed Reference:". "Mouse PubMed Reference:". ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פקטור VIII

פקטור VIII (‏8; בקיצור: FVIII) הוא גורם קרישה ההכרחי לתהליך קרישת דם; זהו חלבון מורכב הידוע גם כ-Anti-hemophilic factor ('הגורם המונע המופיליה'). באדם, הוא מקודד על ידי הגן F8. פגמים בגן זה יגרמו למחלת ההמופיליה מסוג A- מחלה רצסיבית בתאחיזה לכרומוזום X. פקטור VIII הוא קו-פקטור לפקטור IXa, אשר יחד עם יון סידן ופוספוליפידים יוצר קומפלקס ההופך את פקטור X לצורתו הפעילה – פקטור Xa. פקטור VIII הוא גליקופרוטאין המיוצר ומשוחרר לזרם הדם על ידי האנדותל. במחזור הדם, פקטור זה קשור בעיקר לפקטור פון וילברנד ויחדיו הם יוצרים מבנה יציב ולא-פעיל. הפעלה (אקטיבציה) על ידי טרומבין גורמת לניתוק-הקישור (דיסוציאציה), ופקטור VIII עוזב את הקומפלקס האמור ומשמש כקו-פקטור לפקטור IXa, כדי לגרום להפעלה של פקטור X. (בהמשך, פקטור X יחד עם פקטור Va יגרמו ליצירתו של טרומבין נוסף, אשר הופך פיברינוגן לפיברין וליצירת קריש דם.) פקטור VIII מיוצר בתאי אנדותל של הסינוסואידים בכבד ובאנדותל בחלקי גוף רבים, כולל הכליות. הוא אינו מיוצר במידה משמעותית בהפטוציטים (תאי הכבד) ולכן רמתו אינה מושפעת או אף עולה במחלות כבד. GRCh38: Ensembl גרסה 89: ENSG00000185010 - Ensembl, מאי 2017 GRCm38: Ensembl גרסה 89: ENSMUSG00000031196 - Ensembl, מאי 2017 "Human PubMed Reference:". "Mouse PubMed Reference:". Nancy A. Turner, Joel L. Moake, Factor VIII Is Synthesized in Human Endothelial Cells, Packaged in Weibel-Palade Bodies and Secreted Bound to ULVWF Strings, PloS One 10, 2015, עמ' e0140740 doi: 10.1371/journal.pone.0140740 ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תסמונת ברנאר-סוליה

תסמונת בֶּרְנַאר-סוּלְיֶה (באנגלית: Bernard-Soulier syndrome; בראשי תיבות: BSS) היא מחלה המועברת בתורשה אוטוזומלית רצסיבית, ובה יש מחסור כמותי בגליקופרוטאין (GpIb), שהוא הרצפטור לפקטור פון וילרברנד, או קיומם של פגמים איכותיים בקומפלקס GpIb-IX-V. כתוצאה מכך, הטסיות לא עוברות אדהזיה (קישור לכלי הדם הניזוק), ואינן נקשרות האחת לשנייה במוקדי הנזק לאנדותל. תסמונת ברנאר-סוליה, על שם הרופאים שגילו אותה, מאופיינת בקיומן של טסיות ענק, משך דימום מוארך ותרומבוציטופניה. הנטייה לדמם היא קשה למדי, אפילו בטראומות מינוריות. המחלה נדירה מאוד בעולם, שכיחותה בערך 1 למיליון. בישראל ידוע על 3 חולים במחלה. בבדיקת מעבדה, ניתן לראות כי הטסיות אינן עוברות אגרגציה בנוכחות ריסטוצטין אבל כן עוברות אגרגציה בנוכחות אגוניסטים פיזיולוגיים כמו ADP, קולגן, אפינפרין ותרומבין. ריסטוצטין הוא חומר אנטיביוטי, שבעבר נעשה בו שימוש על מנת לטפל בזיהומים של סטפילוקוקים (כיום לא בשימוש תרפויטי עקב רעילותו). חומר זה גורם לאגרגציה של טסיות דם ועוזר לאבחן בין תסמונת ברנאר-סוליה למחלות טסיות אחרות דוגמת טרומבוציטופניה על שם גלנצמן. כאשר לוקחים פלזמה עם פקטור פון וילרברנד, יחד עם ריסטוצטין, האנטיביוטיקה נקשרת לפקטור פון וילרברנד ומשנה לו את הקונפורמציה כך שהוא יוכל להיקשר לרצפטור GpIb ולגרום לאגרגציה של טסיות. במקרים של טרומבוציטופניה על שם גלנצמן תהיה אגרגצית טסיות תקינה בנוכחות ריסטוצטין. Bernard-Soulier syndrome, orphanet הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אינוקשוק

אינוקשוק, באינוקטיטוט: ᐃᓄᒃᓱᒃ (ברבים: אינוכּסואיט, ᐃᓄᒃᓱᐃᑦ) הוא סימון באמצעות אבנים מאוזנות, המסמל כיוון ומרחק. הוא משמש את המתיישבים האינואיטים באזור הארקטי של קנדה. בטונדרה השטוחה והקפואה של האזור הארקטי, האינוקשוק בולט ביותר ומאפשר ניווט בשטח. האינוקסוויט שונים בצורתם ובגודלם. האינוקשוק מופיע על דגל נונאווט, סמל האבירים של נונאווט, דגל נונאציאווט, ועל הלוגו של אולימפיאדת ונקובר (2010). מדיה וקבצים בנושא אינוקשוק בוויקישיתוף מקומות בעלי כוח באמונה האינואיטית
פרננדו הראשון, מלך שתי הסיציליות

פרננדו הראשון, מלך שתי הסיציליות, הוא פרדיננדו אנטוניו פסקאלה ג'ובאני נפומוצ'נו סראפינו ג'נארו בנדטו לבית בורבון (באיטלקית: Ferdinando Antonio Pasquale Giovanni Nepomuceno Serafino Gennaro Benedetto di Borbone;‏ 12 בינואר 1751 – 4 בינואר 1825) היה צאצא לבית בורבון ששלט לסירוגין בממלכת נאפולי, בממלכת סיציליה ובממלכת שתי הסיציליות מ-1759 ועד מותו. פרננדו נולד ב-12 בינואר 1751 בנאפולי, להוריו קרלוס השלישי, מלך ספרד ומריה אמליה מסקסוניה. על כס המלוכה עלה כילד קטן, לאחר שאביו, קרלוס השלישי, מלך ספרד, שהיה מלך נאפולי, ירש את כס המלוכה הספרדי, ועל פי הסכמים בינלאומיים לא יכול היה לשלוט עוד באופן ישיר בממלכת נאפולי. התחתן עם מריה קרולינה מאוסטריה, בתו של פרנץ הראשון, קיסר האימפריה הרומית הקדושה ומריה תרזה, קיסרית אוסטריה. בתקופתו ראה את אירועי המהפכה הצרפתית בהם הודח בן דודנו מדרגה שלישית, לואי ה-16, וראשו נערף, את אירועי המלחמות הנפוליאוניות בהם יצא לגלות והוחלף במלכים נפוליאוניים, ז'וזף בונפרטה וז'ואקים מירא, את השבתו לכס המלוכה של ממלכת שתי הסיציליות בחסות הסדר הבינלאומי החדש של קונגרס וינה ב-1816, וניסיון מרד ב-1820 שהיה אחד האירועים המקדימים לאיחוד איטליה. הוא מת על כסאו, שׂבע ימים, ב-1825. את בנותיו השיא לחשובים שבמלכי אירופה כלואי פיליפ, מלך צרפת ופרנץ השני, קיסר האימפריה הרומית הקדושה. בשנת 1768 התחתן פרננדו עם מריה קרולינה מאוסטריה, ממנה נולדו לו 18 ילדים: מריה תרזה קרולינה ג'וזפינה (1772–1807), התחתנה עם פרנץ השני, קיסר האימפריה הרומית הקדושה. מריה לואיזה אמליה תרזה (1773–1802), התחתנה עם פרדיננד השלישי, הדוכס הגדול של טוסקנה. קרלו טיטו פרנצ'סקו ג'וזפה (1775–1778) מריה אנה ג'וספה אנטונייטה פרנצ'סקה גאטנה תרזה (1775–1780) פרנצ'סקו ג'נארו ג'וזפה סאווריו ג'ובאני בטיסטה (1777–1830) מריה כריסטינה תרזה (1779–1849), התחתנה עם קרלו פליצ'ה, מלך סרדיניה מריה כריסטינה אמליה (1779–1783) ג'נארו קרלו פרנצ'סקו (1780–1789) ג'וזפה קרלו ג'נארו (1781–1783) מריה אמליה תרזה (1782–1866), התחתנה עם לואי פיליפ, מלך צרפת מריה כריסטינה (1783) מריה אנטונייטה תרזה אמיליה ג'ובאנה בטיסטה פרנצ'סקה גאטנה מריה אנה לוסיה (1784–1806), התחתנה עם פרננדו, נסיך אסטוריאס מריה קלוטילד תרזה אמיליה אנטונייטה ג'ובאנה בטיסטה אנה גאטנה פולצ'ריה (1786–1792) מריה אנריקטה כרמלה (1787–1792) קרלו ג'נארו (1788–1789) לאופולדו ג'ובאני ג'וזפה מישל (1790–1851) אלברטו לודוביקו מריה פיליפו גאטנו (1792–1798) מריה איזבלה (1793–1801) בשנת 1814 התחתן פרננדו עם לוציה מיגליאציו, אך לא היו לו ממנה ילדים. מדיה וקבצים בנושא פרננדו הראשון, מלך שתי הסיציליות בוויקישיתוף פרננדו הראשון, מלך שתי הסיציליות, באתר "Find a Grave" (באנגלית) פרננדו הראשון, מלך שתי הסיציליות, באתר אנציקלופדיה בריטניקה (באנגלית) למעט תקופה קצרה במהלך 1799
קנאים

האם התכוונתם ל... קנאים (בית שני) – קבוצה קיצונית שפעלה בירושלים ובערים נוספות בארץ ישראל במאה הראשונה לספירה פונדמנטליזם – קיצוניות דתית בשאיפה לחזור ל'אותנטיות' (לרוב מדומיינת) טרום-מודרנית ברית הקנאים – מחתרת יהודית דתית קיצונית שפעלה בישראל בין השנים 1950–1953 נגד מגמות החילון במדינה קנאים פוגעים בו – מקרים ייחודיים בהלכה, בהם בית הדין מושך את ידיו מענישה אקטיבית של החוטא, אך מעלים עין מפגיעת הקנאים בו קנאה – רגש המתעורר בשל הצלחתו של פרט אחר ובשל תחושת נחיתות יחסית לפרט זה נטורי קרתא – פלג קיצוני ביהדות החרדית קנאי (אלסקה) (Kenai) - עיר במדינת אלסקה שבארצות הברית רות קנאי – משפטנית ישראלית העוסקת בדיני עונשין
פרס אוסקר לשחקן המשנה הטוב ביותר

פרס אוסקר לשחקן המשנה הטוב ביותר (באנגלית: Academy Award for Best Supporting Actor) הוא פרס אוסקר הניתן מטעם האקדמיה האמריקאית לקולנוע בגין הופעה של שחקן בתפקיד משני, והוא מייצג את ההכרה שהשחקן הופיע בצורה יוצאת מן הכלל. המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי האוסקר. במשך 87 השנים שחלפו מאז ייסוד הקטגוריה, בהתחשב במצבי שוויון וזכייה נשנית, האקדמיה האמריקאית לקולנוע העניקה 87 פרסי אוסקר ל-78 שחקנים שונים. הזוכים בפרס אוסקר מקבלים פסלון זהב המכונה "אוסקר". קודם טקס האוסקר ה-16 (1943), קיבלו הזוכים שלט. הזוכה הראשון בפרס אוסקר לשחקן הטוב ביותר, הוא וולטר ברנן שכובד בטקס האוסקר ה-9 (1936) בשל הופעתו ב"בוא וקבל את זה". עד טקס האוסקר ה-8 (1936), מועמדות עבור פרס אוסקר לשחקן הטוב ביותר, כללה את כל סוגי השחקנים, אם על הופעה בתפקיד ראשי, ואם על הופעה בתפקיד משני. בטקס האוסקר ה-9 (1937), עקב תלונות על ההעדפה של שחקנים ראשיים משום שהם נמצאים רב הזמן על המסך, נפתחה קטגוריה נפרדת לשחקנים בתפקיד משנה; פרס אוסקר לשחקן המשנה הטוב ביותר. וולטר ברנן הוא היחיד שזכה בפרס אוסקר 3 פעמים. אחריו, שישה שחקנים שזכו בפרס פעמיים, והם: אנתוני קווין, מלווין דאגלס, מייקל קיין, פיטר יוסטינוב, ג'ייסון רוברדס, כריסטוף ואלץ ומהרשלה עלי. רוברדס הוא היחיד שזכה בפרס פעמיים ברציפות. השחקנים בעלי מספר המועמדויות הגבוה ביותר בקטגוריה זאת (4 מועמדויות), הם: וולטר ברנן, ג'ק ניקולסון, קלוד ריינס וארתור קנדי, אך ריינס וקנדי, שניהם, לא זכו אף פעם בפרס. השחקנים שהיו מועמדים לפרס 3 פעמים ואף פעם לא זכו: צ'ארלס ביקפורד, ג'ף ברידג'ס, רוברט דובאל, אד האריס ואל פצ'ינו. הרולד ראסל היה השחקן היחיד שקיבל שני פרסי אוסקר על אותה הופעה, כשהוא זכה בפרס אוסקר לשחקן המשנה הטוב ביותר ופרס אוסקר לשם כבוד, עבור תפקידו בסרט "שנות חיינו היפות ביותר". בארי פיצג'רלד ב"הולך בדרכי" הוא השחקן היחיד שהיה מועמד גם לקטגורית השחקן הטוב ביותר, וגם לקטגורית שחקן המשנה הטוב ביותר על אותה הופעה, וזכה במועמדות השנייה. (כיום, ניתן לבחור באיזו קטגוריה יהיה השחקן מועמד). רוברט דה נירו (הסנדק חלק שני, דון ויטו קורליאונה) הוא הזוכה היחיד בקטגוריית שחקן המשנה הטוב ביותר על תפקיד, בו זכה השחקן מרלון ברנדו, (הסנדק, דון ויטו קורליאונה) בקטגוריית השחקן הטוב ביותר. דה נירו ובניסיו דל טורו הם הזוכים היחידים בקטגוריה זו שהופיעו בשפה זרה. הית' לדג'ר הוא השחקן היחיד שזכה בפרס אוסקר לשחקן המשנה הטוב ביותר לאחר מותו, (האביר האפל, הג'וקר). הזכייה המוקדמת ביותר של אדם שעדיין חי, ג'ורג' צ'קיריס (1961).   הערה: הזוכה מסומן בצהוב פרס אוסקר לשחקנית המשנה הטובה ביותר מדיה וקבצים בנושא פרס אוסקר לשחקן המשנה הטוב ביותר בוויקישיתוף אתר האינטרנט הרשמי של פרס אוסקר לשחקן המשנה הטוב ביותר (באנגלית) אתר טקס האוסקר פרס אוסקר במסד הנתונים IMDb כל זוכי האוסקר לסרט הטוב ביותר
ולטר הרמן

ולטר הרמן היינריך (ספרדית: Wálter Herrmann Heinrich; נולד ב-26 ביוני 1979) הוא כדורסלן עבר ארגנטינאי אשר שיחק בעמדות הסמול פורוורד והפאוור פורוורד. הרמן היה שחקן מרכזי בנבחרת ארגנטינה בכדורסל, וזכה איתה במדליית הזהב במשחקים האולימפיים בקיץ 2004. נולד להקטור הרמן ולמריה כריסטינה היינריך בעיר ונדו טוארטו שבסנטה פה. הוא בעל שורשים גרמניים מצד אמו. ביולי 2003, הוא איבד את אמו, את אחותו הצעירה ואת ארוסתו שנהרגו בתאונת דרכים. לאחר שנה בדיוק, אביו נפטר מהתקף לב. נשוי לדוגמנית והשחקנית אלנה הרמן. החל את הקריירה המקצוענית בליגת העל הארגנטינאית במדי אולימפיה דה ונדו טוארטו בשנת 1996. הוא שיחק בקבוצה עד לשנת 2000. הוא זכה פעמיים בתואר מלך ההטבעות של הליגה המקומית (1999 וב-2000), במהלך תקופה זו. בשנת 2000, הוא עבר למועדון ארגנטינאי אחר, אטנאס. במועדון זה הוביל לסגנות הליגה וזכה בתואר ה-MVP של גמר האליפות. לאחר מכן, הרמן עבר לליגת העל הספרדית, שם שיחק תחילה בפואנלברדה במהלך עונת 2002/03, כשבעונה זאת, נבחר ל-MVP של הליגה כולה. אחרי פואנלברדה, הרמן שיחק גם באוניקאחה מאלגה במשך שלוש עונות, בהן הוביל את מועדון הפאר לזכייה בגביע הספרדי בשנת 2005 ולזכייה באליפות ספרד בעונת 2005/06. לאחר שלוש עונות מוצלחות למדי בספרד, הרמן עבר לליגת ה-NBA, כדי לשחק בשארלוט בובקאטס, לאחר שחתם במדיה בחוזה לשנה אחת עם אופציה לשנתיים נוספות, חוזה זה הוערך בכ-1.8 מיליון דולר. בעונתו היחידה עם המועדון, נבחר לרוקי החודש של הקונפרנס המזרחי במרץ, 2007. הרמן העמיד בעונת 2006/07 ממוצעים של 9.2 נקודות וכ-3 ריבאונדים למשחק. בנוסף לכך, הרמן קלע במשחק אחד, שיא קריירה של 30 נקודות נגד המילווקי באקס ב-14 באפריל ואף נבחר לחמישיית הרוקי השנייה של ה-NBA, ביחד עם עמיתו לבובקאטס, אדם מוריסון. בסופה של העונה, הבובקאטס הפעילו את האופציה לשנתיים נוספות, בחוזהו של הרמן והחתימו אותו לשנתיים נוספות עבור שכר של 1.944 מיליון דולר. ב-14 בדצמבר 2007, הרמן, ביחד עם הסנטר פרימוז' ברזץ, הועבר בעסקה לדטרויט פיסטונס עבור נאזר מוחמד. הרמן שיחק עם הפיסטונס בהמשך העונה והעמיד ממוצעים של 3 נקודות וכ-1.5 ריבאונדים ב-28 משחקים. למרות מיעוט הדקות, הרמן חתם לעונה נוספת במדי הפיסטונס ושיחק עבורה במשך השנתיים הנוספות כשחקן חמישייה שנייה. בעונת 2009/10, לאחר מספר שנים ב-NBA, הרמן חזר לאירופה, למדי קבוצת היורוליג טאו ויטוריה ושיחק עבורה במשך כשנתיים. משנת 2011 ועד פרישתו ממשחק פעיל שיחק במספר קבוצות בדרום אמריקה. הרמן זכה עם נבחרת ארגנטינה במדליית הזהב באליפות אמריקה בכדורסל 2001 ובמשחקים האולימפיים 2004, ושיחק במדי הנבחרת באליפות העולם 2006. מדיה וקבצים בנושא ולטר הרמן בוויקישיתוף פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית) דף השחקן באתר ה-NBA דף השחקן באתר היורוליג דף השחקן באתר פיב"א משפחתו של הרמן אביו של הרמן נפטר מהתקף לב הבובקאטס החתימו את ולטר הרמן ולטר הרמן נבחר לרוקי חודש מרץ של הקונפרנס המזרחי של ה-NBA הבובקאטס סגרו על עסקה במסגרתה נאזר מוחמד יעבור לשורותיה